ബസ് ജീവനക്കാര് തമ്മില് തര്ക്കം കെ.എസ്.ആര്.ടി.സി ഡ്രൈവര്ക്ക് മര്ദനമേറ്റു കുഴല്മന്ദം: ബസ് ജീവനക്കാര് തമ്മിലുണ്ടായ വാക്കുതര്ക്കത്തിനിടെ കെ.എസ്.ആര്.ടി.സി ഡ്രൈവര്ക്ക് മര്ദനമേറ്റു. കുഴല്മന്ദം പെലച്ചിരംകാട് സ്വദേശി സാവല് ഹമീദിനാണ് 52 മര്ദനമേറ്റത്. ഇയാളെ കുഴല്മന്ദം സാമൂഹികാരോഗ്യ കേന്ദ്രത്തിലും തുടര്ന്ന് ജില്ല ആശുപത്രിയിലും പ്രവേശിപ്പിച്ചു. വ്യാഴാഴ്ച വൈകീട്ട് അഞ്ചോടെ തോലന്നൂര് ജങ്ഷനിലായിരുന്നു സംഭവം. ബസിനെ മറികടക്കാന് അനുവദിച്ചില്ലെന്നും സമയം തെറ്റിച്ചെന്നുമടക്കം ആരോപിച്ച് ഇരുവിഭാഗവും വാക്കുതര്ക്കത്തില് ഏര്പ്പെടുകയും സ്വകാര്യബസ് ജീവനക്കാര് സാവല് ഹമീദിനെ മര്ദിക്കുകയുമായിരുന്നെന്ന് നാട്ടുകാര് പറഞ്ഞു. പാലക്കാട് തോലന്നൂര് റൂട്ടില് സ്വകാര്യ ബസ്, കെ.എസ്.ആര്.ടി.സി ജീവനക്കാര് തമ്മില് തര്ക്കം സാധാരണമാണ്. പാലക്കാട് കെ.എസ്.ആര്.ടി.സി ഡിപ്പോയില് ഭേദപ്പെട്ട വരുമാനം ലഭിക്കുന്ന റൂട്ടാണിത്. pew pkd09 പരിക്കേറ്റ സാവല് ഹമീദ്